Neuvoston asetus (EY, EHTY, Euratom) N:o 2673/1999, annettu 13 päivänä joulukuuta 1999, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta



Virallinen lehti nro L 326 , 18/12/1999 s. 0001 - 0002



NEUVOSTON ASETUS (EY, EHTY, EURATOM) N:o 2673/1999, annettu 13 päivänä joulukuuta 1999, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 279 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon tilintarkastustuomioistuimen lausunnot(3), ottaa huomioon talous- ja sosiaalikomitean lausunnon(4), on kuullut alueiden komiteaa, sekä katsoo seuraavaa: 1) Euroopan parlamentin, neuvoston ja komission 4 päivänä maaliskuuta 1975 antaman yhteisen julistuksen(5) mukainen neuvottelu on käyty. 2) Olisi muutettava Euroopan yhteisöjen yleiseen talousarvioon sovellettavaa 21 päivänä joulukuuta 1997 annettua varainhoitoasetusta(6), jäljempänä "varainhoitoasetus", Amsterdamin sopimuksen voimaantulon huomioon ottamiseksi. Amsterdamin sopimuksella on kumottu Euroopan unionista tehdyn sopimuksen pöytäkirja N:o 16 talous- ja sosiaalikomitean ja alueiden komitean yhteisestä organisaatiosta. 3) Talous- ja sosiaalikomitean sekä alueiden komitean tavoin oikeusasiamies rinnastetaan varainhoitoasetuksen(7) 22 artiklan 5 kohdassa tätä asetusta sovellettaessa yhteisöjen toimielimiin, ja hänellä on käytettävissään kasvavat rahavarat, joten häneen olisi sovellettava samaa talousarviomenettelyä ja samoja sääntöjä kuin muihin yhteisön elimiin, jotka varainhoitoasetuksessa rinnastetaan yhteisöjen toimielimiin. 4) Näin ollen Euroopan unionin yleiseen talousarvioon olisi perustettava talous- ja sosiaalikomiteaa, alueiden komiteaa ja oikeusasiamiestä varten erilliset pääluokat, ja niitä koskevat varainhoitoasetuksen säännökset olisi mukautettava, ON ANTANUT TÄMÄN ASETUKSEN: 1 artikla Muutetaan varainhoitoasetusta seuraavasti: 1) Lisätään 7 artiklan 3 kohtaan ilmaisun "alueiden komitea" jälkeen ilmaisu "oikeusasiamies". 2) Muutetaan 12 artikla seuraavasti: a) korvataan ensimmäinen kohta seuraavasti: "Euroopan parlamentti, neuvosto, yhteisön tuomioistuin, tilintarkastustuomioistuin, talous- ja sosiaalikomitea, alueiden komitea ja oikeusasiamies laativat ennen kunkin vuoden heinäkuun 1 päivää ennakkoarvion menoistaan ja tuloistaan tulevaa varainhoitovuotta varten."; b) poistetaan toinen kohta. 3) Korvataan 14 artiklan ensimmäinen kohta seuraavasti: "Komissio voi omasta aloitteestaan ja tarvittaessa Euroopan parlamentin, neuvoston, yhteisön tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen pääluokan osalta näiden pyynnöstä saattaa neuvoston käsiteltäväksi oikaisukirjelmän, jolla muutetaan alustavaa talousarvioesitystä sellaisten uusien tietojen perusteella, jotka eivät olleet tiedossa sitä laadittaessa." 4) Korvataan 15 artiklan 4 kohta seuraavasti: "4. Komissio toimittaa budjettivallan käyttäjälle Euroopan parlamentin, neuvoston, yhteisön tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen esittämät korjaavaa tai tarvittaessa täydentävää lisätalousarviota koskevat pyynnöt. Se voi liittää niihin eriävän lausunnon." 5) Muutetaan 19 artiklan 1 kohta seuraavasti: a) korvataan ensimmäisen alakohdan toinen luetelmakohta seuraavasti: "- Euroopan parlamentin, neuvoston, komission, yhteisön tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen pääluokat, jotka on jaoteltu tulotaulukoihin ja menotaulukoihin." b) poistetaan toinen ja kolmas alakohta. 6) Poistetaan 20 artiklan 3 kohdan ensimmäisestä luetelmakohdasta seuraavat kaksi virkettä: "Oikeusasiamiehen henkilöstön määrä merkitään erikseen Euroopan parlamentin henkilöstön määrää kuvaavaan taulukkoon. Talous- ja sosiaalikomitean, alueiden komitean ja niiden yhteisen organisaatiorakenteen henkilöstön määrä merkitään erikseen niiden omaan erityiseen pääluokkaan." 7) Muutetaan 22 artikla seuraavasti: a) korvataan 2 kohdan ensimmäinen alakohta seuraavasti: "2. Komissio antaa Euroopan parlamentille, neuvostolle, yhteisön tuomioistuimelle, tilintarkastustuomioistuimelle, talous- ja sosiaalikomitealle, alueiden komitealle sekä oikeusasiamiehelle tarpeellisen toimivallan niitä vastaavien talousarvion pääluokkien toteuttamiseksi."; b) Poistetaan toinen alakohta. 8) Poistetaan 24 artiklan ensimmäisestä alakohdasta ilmaisu "Talous- ja sosiaalikomitea sekä alueiden komitea nimeävät varainhoidon valvojan yhteisellä sopimuksella.". 9) Poistetaan 25 artiklan toisesta alakohdasta ilmaisu "Talous- ja sosiaalikomitea sekä alueiden komitea nimeävät tilinpitäjän yhteisellä sopimuksella.". 10) Muutetaan 26 artikla seuraavasti: a) korvataan 2 kohdan toinen alakohta seuraavasti: "Yhteisön tuomioistuin, tilintarkastustuomioistuin, talous- ja sosiaalikomitea, alueiden komitea ja oikeusasiamies voivat omissa talousarvion pääluokissaan siirtää jokaisessa luvussa määrärahoja momentista toiseen. Ne antavat budjettivallan käyttäjälle ja komissiolle tiedon asiasta kolme viikkoa ennen näiden siirtojen tekemistä."; b) korvataan 4 kohdan kolmas alakohta seuraavasti: "Muiden toimielinten, talous- ja sosiaalikomitean, alueiden komitean sekä oikeusasiamiehen esittämät ehdotukset määrärahojen siirtämisestä luvusta toiseen toimitetaan budjettivallan käyttäjälle ilman eri toimenpiteitä; komissio voi liittää näihin ehdotuksiin lausuntonsa.". 2 artikla Tämä asetus tulee voimaan 1 päivänä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1999. Neuvoston puolesta Puheenjohtaja S. HASSI (1) EYVL C 149, 15.5.1998, s. 21 ja EYVL C 396, 19.12.1998, s. 18. (2) EYVL C 313, 12.10.1998, s. 4. (3) EYVL C 7, 11.1.1999, s. 1, EYVL C 154, 1.6.1999, s. 5. (4) EYVL C 284, 14.9.1998, s. 54. (5) EYVL C 89, 22.4.1975. (6) EYVL L 356, 31.12.1977, asetus sellaisena kuin se on viimeksi muutettuna asetuksella (EY, EHTY, Euratom) N:o 2779/98 (EYVL L 347, 23.12.1998). Konsolidoitu toisinto EYVL:ssä C 80, 25.3.1991, s. 1. (7) Toisinto sellaisena kuin se on asetuksen (EHTY, EY, Euratom) N:o 1923/94 (EYVL L 198, 30.7.1994, s. 4) mukaisena.